Helsinki 
LEHDISTÖTIEDOTE

JULKAISUVAPAA 16.3.2007

ARKIPÄIVÄN KOKEMUKSIA KÖYHYYDESTÄ -kirjoituskilpailu
keräsi 850 tarinaa köyhyydestä 

- Olen sopeutunut siihen, että minun pitää olla jatkuvasti valppaana arjen yllättävien sattumuksien varalta. Tarkkaankin suunniteltu arki voi suistua radaltaan lapsen sairastumisen tai jääkaapin hajoamisen myötä. Onneksi vaikeudet eivät ole tappaneet meiltä huumoria, yksinhuoltajaäiti Anu Peteri kertoo.

Peteri on yksi Arkipäivän kokemuksia köyhyydestä -kirjoituskilpailun voittajista. Kilpailussa palkittiin myös Leena Raitanen Suolahdelta ja Anja Rusinen Iisalmesta. Runopalkinto myönnettiin Niko Rajakalliolle Raumalle. Lisäksi kilpailussa jaettiin viisi kunniamainintaa.

Tiede, taide ja köyhä kansa ry järjesti vuonna 2006 köyhyyskirjoituskilpailun, joka  keräsi noin 850 köyhyydestä kertovaa omakohtaista tarinaa eri puolilta Suomea. Kilpailuteksteistä neljäsosa on miesten kirjoittamia. 

Tarinoista kuvastuu lukuisia erilaisia kehityskulkuja ja elämänkokemuksia, joiden seurauksena köyhyys on muodostunut monille pysyväksi olotilaksi myös nyky-Suomessa. 

Köyhyys tarkoittaa kirjoittajille hyvin usein vaikeuksia arkisten perustarpeiden tyydyttämisessä. Tarpeet liittyivät muun muassa ruokaan, harrastuksiin ja perushygieniatarvikkeiden hankkimiseen. Kekseliäisyys, luonto, huumori ja läheiset ihmissuhteet auttavat jaksamisessa.

Kirjoitukset muodostavat arvokkaan ja mittavan aineiston suomalaisesta köyhyydestä. Kilpailuun osallistuneiden suuri määrä paljastaa, että köyhyys on ajankohtainen, polttava ja monia koskettava ongelma. 

Kirjoituskilpailun sadosta kerrotaan perjantaina 16.3.2007 kello 13 Helsingin Elokolossa (Toinen linja 31). Aikaa on varattu haastatteluille ja keskustelulle.

Kilpailukirjoituksia on luettavissa verkkosivuilta:
http://www.koyhyyskirjoitukset.org/

Taustamateriaalia tiedotusvälineille:
http://www.koyhyyskirjoitukset.org/taustamateriaali_16032007.rtf

Tiede, taide ja köyhä kansa ry
Anna-Maria Isola, p. (046) 810 3877, anna-maria.isola[at]helsinki.fi
Meri Larivaara, p. (044) 534 0152, meri.larivaara[at]fimnet.fi
Juha Mikkonen, p. (050) 527 4780, juha.mikkonen[at]helsinki.fi

KILPAILUA OVAT TUKENEET:

Elämäntapaliitto, Ensi- ja turvakotien liitto, Helsingin yliopiston ylioppilaskunta (HYY), Mannerheimin Lastensuojeluliitto (MLL), Mielenterveyden Keskusliitto (MTKL), Suomen Ammattiliittojen Keskusjärjestö (SAK), Suomen Mielenterveysseura (SMS), Suomen Punainen Risti (SPR), Suomen setlementtiliitto, Takuu-Säätiö, Isolta Networks, Kirkon diakonia- ja yhteiskuntatyö, Kustannusosakeyhtiö Avain, Työttömien valtakunnallinen yhteistoimintajärjestö (TVY), Yksinhuoltajien ja yhteishuoltajien liitto sekä Y-Säätiö.